
	[bookmark: _Hlk530732304]Projekto pavadinimas:
	Bešeimininkių apleistų pastatų likvidavimas Joniškio rajono savivaldybėje Nr. 05.5.1.-APVA-R-019-61-0005

	Veiksmų programa:
	2014-2020 metų Europos Sąjungos fondų investicijų veiksmų programa

	Projekto vykdytojas:
	Joniškio rajono savivaldybės administracija

	Projekto įgyvendinimo laikotarpis:
	veiklų pradžia:
	2017 m. rugpjūčio mėn.

	
	veiklų pabaiga:
	2018 m. gruodžio mėn.

	Projekto vertė:
	255.130,00 Eur 

	Finansavimo šaltiniai:
	Europos Sąjungos struktūrinių fondų (Sanglaudos fondas) ir Joniškio rajono savivaldybės biudžeto lėšos.

	Projekto tikslas:
	Gerinant Joniškio rajono kraštovaizdį likviduoti bešeimininkius statinius ir sutvarkyti teritoriją

	Projekto aprašymas:
	Šalyje liko tūkstančiai nenaudojamų, neprižiūrimų statinių. Tai buvę žemės ūkio, komercinės ar gyvenamosios paskirties pastatai. Joniškio rajono savivaldybės teritorijoje, teismo sprendimu, bešeimininkiais yra pripažinta 16 statinių ir 161 dar laukia teismo sprendimo. Daugumos statinių nusidėvėjimas siekia 80-95 proc. Didžiausią dalį statinių sudaro buvusios fermos, sandėliai ir kiti žemės ūkiui būdingi statiniai. Kadangi statiniai yra apgriuvę, kai kur likę tik pamatai ar dalis sienų, jie darko kraštovaizdžio vizualinį estetinį potencialą, ir ypač tie, kurie yra šalia gyvenamųjų vietovių ar pravažiuojant matomi nuo kelio.
Neprižiūrimi statiniai kelia grėsmę žmonių saugumui, o išskirtiniais atvejais, įvykus nelaimingam atsitikimui, gali baigtis mirtimi. Projektu siekiama pagerinti kraštovaizdžio vizualinį estetinį potencialą likviduojant bešeimininkius statinius. Projekto metu be ES struktūrinių fondų finansavimo Joniškio rajono savivaldybė nesugebėtų pati likviduoti bešeimininkius statinius ir ženkliai pagerinti kraštovaizdį.
Projekto veiklos. Gerinant Joniškio rajono kraštovaizdį planuojamas bešeimininkių statinių likvidavimas 13-oje vietovių. Bešeimininkiai statiniai griaunami, statybinis laužas išvežamas, o teritorija sutvarkoma išlyginant žemės paviršių.

	Projekto rezultatas:
	Projekto metu Joniškio rajone bus likviduota 16 bešeimininkių statinių:
· Naftos bazė (Žagarės sen., Daukšių k.)
· Veršidžių kompleksas (Žagarės sen.,  Žvelgaičių k.)
· Dirbtuvės (Žagarės sen.,  Dilbinų k.)
· Karvidžių kompleksas (Žagarės sen., Minčaičių k.)
· Kiaulidės (2 korpusai) (Žagarės sen., Minčaičių k.)
· Kiaulidė (2 korpusai), Mėšlidė (Žagarės sen., Bandorių k.)
· Amoniako bazė (Žagarės sen., Bandorių k.)
· Žolės miltų agregatas (Žagarės sen., Bandorių k.)
· Ferma-tvartas (Kriukų sen., Madvilionių k.)
· Ferma (Kriukų sen., Jackonių k.)
· Ferma (prie Kazylų k. 3) (Kriukų sen., Kazylų k.)
· Ferma (2 sujungtos) (Kriukų sen., Sodininkų k.)
· Kuro bazė (Kriukų sen., Blauzdžiūnų k.)
· Gyvenamasis namas (Kriukų sen., Nociūnų k.)
· Karvidė su silosine (Gaižaičių sen., Raistų k.)
· Karvidžių kompleksas (Žagarės sen., Žiurių k.)
Bendra sutvarkyta teritorija sieks 2,02 ha.

	Vilija Aleksienė, Joniškio rajono savivaldybės administracijos 
Ekonominės plėtros ir investicijų skyriaus vedėja, 
tel. (8 426) 52 091, el. paštas vilija.aleksiene@joniskis.lt 

